Poskad

Poskad merupakan kertas kadbod yang digunakan untuk menulis ucapan kepada seseorang tanpa memasukkan ke dalam sampul surat. Terdapat dua bahagian poskad iaitu bahagian depan dan belakang. Pada bahagian depan, terdapat lukisan atau gambar-gambar menarik. Pada bahagian belakang terdapat tempat untuk menuliskan ucapan serta alamat penerima. Pada bahagian ini, setem harus diletakkan sebagai kos penghantaran kepada penerima berdasarkan kadar yang dikenakan kepada penghantar untuk tempat destinasi yang diingini.

Antara tema yang menjadi perhatian ialah pemandangan di sesebuah negara, peta sesuatu tempat, bangunan-bangunan terkenal serta tema flora dan fauna.

Sejarah
Kad yang disertakan dengan mesej tertentu sudah lama digunakan dalam pengiriman pos sejak kewujudan perkhidmatan ini. Namun, konsep poskad bergambar terawal yang dikenal pasti telah dicetuskan oleh seorang penulis bernama Theodore Hook yang mengirimkan sekeping kad dengan lakaran karikatur pekerja pos dan sekeping setem Penny Black kepada dirinya sendiri di Fulham, London pada tahun 1840. Poskad tersebut dijual dengan harga 31,750 pound sterling dalam suatu lelongan pada tahun 2002.

Poskad bergambar pertama di mana imej kad tersebut diperlakukan sebagai suatu cenderamata dihantar dari kota Vienna, Austria pada tahun 1871.

Lihat juga 

 Kad ucapan

Rujukan

Pautan luar 
  Postcrossing - laman untuk peminat yang ingin bertukar-tukar poskad

Alat tulis
Filateli